Ráðuneyti Gunnars Thoroddsens

Ríkisstjórn Gunnars Thoroddsens var samsteypustjórn nokkurra þingmanna Sjálfstæðisflokksins og þingflokka Framsóknarflokksins og Alþýðubandalagsins. Ríkisstjórnin starfaði frá 8. febrúar 1980 til 26. maí 1983.

Stjórnin var ein óvæntasta og umdeildasta ríkisstjórn sögunnar og var mynduð í kjölfar fjögurra mánaða langrar stjórnarkreppu. Kristján Eldjárn þáverandi forseti Íslands var kominn á fremsta hlunn með myndun utanþingsstjórnar þegar Gunnari Thoroddsen varaformanni Sjálfstæðisflokksins tókst að mynda stjórn með Framsóknarflokki, Alþýðubandalagi og nokkrum þingmönnum Sjálfstæðisflokksins. Stjórnin var mynduð í andstöðu við meirihluta þingflokks Sjálfstæðisflokksins og varð Geir Hallgrímsson formaður flokksins leiðtogi stjórnarandstöðunnar á þingi.Brynjólfur Þór Guðmundsson, „Ein óvæntasta og umdeildasta stjórnarmyndun sögunnar“ ruv.is (skoðað 10. febrúar 2020) 

 Ráðherrar í ríkisstjórn Gunnars Thoroddsen 

Gunnar Thoroddsen (D), Forsætisráðherra og ráðherra Hagstofu Íslands.
Ólafur Jóhannesson (B), Utanríkisráðherra
Friðjón Þórðarson (D), Dóms- kirkju - og samstarfsráðherra Norðurlandanna
Hjörleifur Guttormsson (G), Iðnaðarráðherra
Ingvar Gíslason (B),  Menntamálaráðherra
Pálmi Jónsson (D), Landbúnaðarráðherra
Ragnar Arnalds (G), Fjármálaráðherra
Steingrímur Hermannsson (B), Sjávarútvegs og Samgönguráðherra
Svavar Gestsson (G), Heilbrigðisráðherra og Félagsmálaráðherra
Tómas Árnason (B), Viðskiptaráðherra

 Tilvísanir 
Flokkur:Íslensk ráðuneyti (Stjórnarráð Íslands)